
REPUBLIKA HRVATSKA
OSNOVNA ŠKOLA ŠIME BUDINIĆA ZADAR
Zadar, Put Šimunova 4

KLASA: 011-03/26-02/04
URBROJ: 2198-1-6-26-1
U Zadru, 28. srpnja 2026. godine

Na temelju članka 70. stavak 2. Zakona o odgoju i obrazovanju u osnovnoj i srednjoj školi (..NN broj 87/08., 86/09,, 92/10, 105/10.90/11., 16/12, 86/12, 94/13, 152/14., 07/17, 68/18., 98/19, 64/20. 151/22., 155/23 i 156/23), a u svezi s člankom 17. stavak 3., 4., 5. i 6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN" broj 132/13.), na temelju Zakona o provedbi Opće uredbe o zaštiti osobnih podataka (Narodne novine broj: 42/18), članka 43. Zakona o zaštiti na radu („NN" broj 71/14., 118/14, 154/14., 94/18. 196/18.) i članka 59. Statuta OŠ Šime Budinića Zadar (KLASA: 001-03/24-01/01, URBROJ: 2198-1-6-24-01 od 07. svibnja 2024. godine) Školski odbor OŠ Šime Budinića Zadar na 22. elektronskoj sjednici dana 28. srpnja 2026. godine donosi:

PRAVILNIK O KORIŠTENJU SUSTAVA VIDEO NADZORA

1. OPĆE ODREDBE
Članak 1.
Ovim Pravilnikom definiraju se pravila za korištenje sustava video nadzora kojeg provodi Osnovna škola Šime Budinića Zadar (u daljnjem tekstu: Voditelj obrade). Video nadzor se provodi na lokaciji Put Šimunova 4, 23 000 Zadar.
Video nadzor u smislu odredbi Zakona odnosi se na prikupljanje i daljnju obradu osobnih podataka koja obuhvaća stvaranje snimke koja čini ili je namijenjena da čini dio sustava pohrane.
Pravilnik se primjenjuje sukladno zakonskim i podzakonskim aktima kojima se ureduje i regulira zaštita osobnih podataka i provedba sustava tehničke zaštite.
Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

II. ZAKONITOST OBRADE
Članak 2.
Zakonska osnova za vršenje video nadzora je legitimni interes Voditelja obrade s ciljem zaštite ljudi i imovine.
Obrada osobnih podataka zaposlenika putem sustava video nadzora može se provoditi samo ako su uz zakonske uvjete ispunjeni i uvjeti utvrđeni propisima kojima se regulira zaštita na radu i ako su zaposlenici bili na primjeren način unaprijed obaviješteni o takvoj mjeri te ako je poslodavac informirao zaposlenike prije donošenja odluke o postavljanju sustava video nadzora.




III. SVRHA VIDEONADZORA
Članak 3.
Obrada osobnih podataka putem video nadzora može se provoditi samo u svrhu koja je nužna i opravdana za zaštitu osoba i imovine, ako ne prevladavaju interesi ispitanika koji su u suprotnosti s obradom podataka putem video nadzora.
Svrha video nadzora je isključivo sigurnost ljudi i imovine Voditelja obrade, te se snimke koje su snimljene sustavom video nadzora mogu koristiti isključivo za navedenu svrhu.

IV. OPSEG PRIKUPLJANJA PODATAKA
Članak 4.
Video nadzorom mogu biti obuhvaćene prostorije, dijelovi prostorija, vanjska površina objekta čiji je nadzor nužan radi postizanja svrhe.
Sustav video nadzora snima isključivo prostor Škole (vanjski/ulazni prostor Škole te dvorane, predvorje Škole, školske hodnike u prizemlju i katu (oba kata)) od 0-24 sata, sve dane u tjednu.	
Video nadzor radnih prostorija ne smije obuhvaćati prostorije za odmor, osobnu higijenu i presvlačenje.
Voditelj obrade ili Izvršitelj obrade označili su da je objekt odnosno pojedina prostorija u njemu te vanjska površina objekta pod video nadzorom, a oznaka je vidljiva najkasnije prilikom ulaska u perimetar snimanja.
Obavijest sadržava sve relevantne informacije sukladno odredbi članka 13. Opće uredbe o zaštiti podataka, a posebno jednostavnu i lako razumljivu sliku uz tekst kojim se ispitanicima pružaju sljedeće informacije:
· da je prostor pod video nadzorom
· podatke o voditelju obrade
· podatke za kontakt putem kojih ispitanik može ostvariti svoja prava.

V. MJERE ZAŠTITE OSOBNIH PODATAKA
Članak 5.
Voditelj obrade dužan je poduzimati tehničke, kadrovske i organizacijske mjere zaštite osobnih podataka koje su potrebne da bi se osobni podaci zaštitili od slučajnog gubitka ili uništenja, kao i od neovlaštenog pristupa, nedopuštene promjene, nedopuštenog objavljivanja i svake drugo zloupotrebe, te utvrditi obvezu osoba koje provode obradu osobnih podataka, na čuvanje tajnosti podataka odnosno potpisivanje Izjave o povjerljivosti.
Voditelj obrade obvezuje se, vezano uz obradu osobnih podataka, koristiti usluge provjerenih dobavljača koji su se također obvezali na poduzimanje adekvatnih mjera zaštite osobnih podataka, uključujući i potpisivanje izjave o povjerljivosti za zaposlenike dobavljača koji na bilo koji način obrađuju ili mogu pristupiti podacima Voditelja obrade.
Voditelj obrade donosi odluku o osobama zaduženim za obradu i zaštitu svih osobnih podataka koji se obraduju i postupanje vezano uz ostvarivanje prava ispitanika.
Obrade osobnih podataka koje provodi Izvršitelj obrade ureduju se ugovorom izmedu Voditelja obrade i Izvršitelja obrade. U ugovoru su definirane obrade koje provodi Izvršitelj obrade, svrha obrade i trajanje obrade, te obveze i prava Izvršitelja obrade i Voditelja obrade.
Izvršitelj obrade u ugovoru jamči provedbu odgovarajućih tehničkih i organizacijskih mjera zaštite podataka.

VI. PRISTUP PODACIMA I ROK ČUVANJA
Članak 6.
Pravo pristupa osobnim podacima prikupljenim putem video nadzora imaju samo odgovorne osobe Voditelja obrade odnosno Izvršitelja obrade i/ili osobe koje on ovlasti. Sustav video nadzora zaštićen je od pristupa neovlaštenih osoba, a ovlaštene osobe smiju koristiti snimke iz sustava video nadzora samo u skladu s propisanom svrhom.
Voditelj obrade i Izvršitelj obrade uspostavili su automatizirani sustav zapisa za evidentiranje pristupa snimkama video nadzora koji sadržava vrijeme i mjesto pristupa, kao i oznaku osoba koje su izvršile pristup podacima prikupljenim putem video nadzora.
Pristup podacima imaju i nadležna državna tijela u okviru obavljanja poslova iz svojeg zakonom utvrđenog djelokruga.
Snimke dobivene putem video nadzora čuvaju se najviše šest mjeseci, osim ako je drugim zakonom propisan duži rok čuvanja ili ako su dokaz u sudskom, upravnom, arbitražnom ili drugom istovrijednom postupku.


VII. ZAŠTITA PRAVA ISPITΑΝΙΚΑ
Članak 7.
Voditelj obrade u svom redovnom poslovanju omogućava Ispitanicima ostvarenje svih njihovih prava vezanih uz obradu osobnih podataka. Osim toga, Ispitanik može podnijeti zahtjev za ostvarivanje prava Voditelju obrade ili ga dostaviti na e-mail adresu Službenika za zaštitu podatka, te može uložiti prigovor nadzornom tijelu (AZOP Agencija za zaštitu osobnih podataka).

VIII. ZAVRŠNE ODREDBE
Članak 8.
Ovaj Pravilnik stupa na snagu osam (8) dana nakon objave na oglasnoj ploči Voditelja obrade.



	   				      	         PREDSJEDNICA ŠKOLSKOG ODBORA
					       _____________________________________
							  Nina Glavan, mag. pead. soc.						


Ovaj Pravilnik objavljen je na oglasnoj ploči dana 28. srpnja 2026. godine te stupa na snagu dana 06. kolovoza 2026. godine.



							                     RAVNATELJICA

                                                                                                        Jagoda Galić,dipl.uč.

